Bouteflika maca akken yeṭṭef akersi yanna-d deg tseɣrut-is n 03 di september 1998 deg Tizi wezzu tamaziɣt d awezɣi ad tuɣal d tutlayt tunṣibt, ma tuɣal d taɣelnawt d agdud i ilaqen ad tt-isuter, ɣef wayagi yenwa ad yesumer tinefranin tiɣerfanin ma ad tuɣal d taɣelnawt. Yuɣal ur tent-yexdim ara imi llant tmental i yellan d taɛekkemt; wid i tt- yesuturen ur tillin ara d tuget n ugdud, amgired ger turdiwin n yimaziɣen ɣef tentaliwin, anta tantala i yqerben ɣer tmaziɣt, akked tira acu n yisekkilen s wacu ara tettwaru ayen i tt-yeǧgan ad yessuter ad twafren tsertit iwulmen aseggem n tutlayt-a ilmend n umgired n tentaliwin-is, melba ma nettu tigdi n temnaḍt n Leqbayel ɣef tnefranin tiɣelnawin imi zgant tuxdment deg-s s tkerrit.